Diari Oficial de la Generalitat Valenciana


Sumari del DOGV 9094, del 27-05-2021 (2021/4763)

Informació pública de l'aprovació de l'informe ambiental i territorial estratègic de la modificació puntual número 5 del Pla general.
-------------------------------------------------------------------------------------------------------------------------------------

### Dades del document

Número de DOGV
:   9094

Data del DOGV
:   27-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/4763


Data del document
:   14-04-2021

Organisme emissor
:   Ajuntament de la Pobla de Vallbona

Tipus de document
:   Anunci

Descriptors 

:   * Pobla de Vallbona, la
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual número 5 del Pla general. [2021/4763]  
De conformitat amb el que es disposa en l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es procedeix a la publicació de l'informe ambiental i territorial estratègic de la modificació puntual número 5 del Pla general, aprovat per la Junta de Govern Local en sessió celebrada el dia 30 de març de 2021, en la seua condició d'òrgan ambiental municipal, el contingut del qual és el següent:  
  
I. Antecedents  
I.1. La modificació puntual núm. 5 del Pla general té per objecte el canvi de qualificació urbanística de la parcel·la situada en l'àrea urbana «el Barranquet», SUE r.9, amb referència cadastral 7942290OV8845M9737FB, de residencial a zona verda; i, al seu torn, el canvi de la qualificació urbanística de 400 m² de la zona verda situada al carrer Manchester, a un ús industrial.  
I.2. Aquesta modificació porta causa del conveni urbanístic subscrit entre aquest ajuntament i l'entitat mercantil Levantina de Sílices y Arcillas, SL, que va ser aprovat definitivament per acord de l'Ajuntament Ple en sessió celebrada el dia 14 de març de 2019.  
Es tracta d'un conveni transaccional, de caràcter extraprocessal, que té per objecte sol·licitar la suspensió del termini d'execució de la sentència número 37/2010, de data 2 de febrer, recaiguda en el procediment ordinari 000213/2008, seguit davant el Jutjat contenciós administratiu núm. 2, així com modificar el planejament per a realitzar la permuta que seguidament s'indica, tal com consta en el punt primer de la part dispositiva del referit acord Plenari de data 14 de març de 2019:  
  
«Primer. Aprovar el conveni transaccional de caràcter extraprocessal ?que modifica l'aprovat pel Ple de la Corporació en sessió de data 14 de febrer de 2019 i que s'incorpora com a document annex a aquest acord?, entre aquest ajuntament i la mercantil Levantina de Sílices y Arcillas, SL, que té per objecte:  
- La modificació del Pla general en l'àmbit de la Zona Urbana «el Barranquet», SUE r.9 i en l'àmbit del sòl industrial Sector II-1, per a portar a efecte les següents modificacions:  
Canvi d'ús de la parcel·la amb referència cadastral 8924258MY1517J8906SF, propietat de la mercantil Levantina de Sílices, SL, que passaria del seu actual ús residencial a un ús dotacional públic zona verda.  
Canvi d'ús d'una porció de la zona verda situada al carrer Manchester, del Sector II-1, que passaria del seu actual ús dotacional públic zona verda, a un ús industrial de caràcter lucratiu.  
- Una vegada acordada la modificació del planejament, portar a efecte la permuta de les indicades parcel·les entre l'Ajuntament i la mercantil Levantina de Sílices y Arcillas, SL.  
- Sol·licitar la suspensió del termini d'execució de la sentència número 37/2010, de data 2 de febrer, recaiguda en el procediment ordinari 000213/2008, seguit davant el Jutjat contenciós administratiu núm. 2, així com modificar el planejament per a realitzar la permuta indicada anteriorment.»  
I.3. Els problemes que es pretenen solucionar amb la modificació proposada, la necessitat i oportunitat de la seua aprovació, els objectius del pla i les possibles solucions alternatives, són la que es contenen en el document inicial estratègic i esborrany de la modificació puntual núm. 5 del Pla general, amb el següent detall:  
  
01\_IDENTIFICACIÓ  
Canvi de qualificació urbanística de la parcel·la 6744347PK1903W5999LD, de residencial a zona verda, i canvi de la qualificació urbanística de 400 m² d'ús zona verda a industrial, ubicats al carrer Manchester.  
02\_PROBLEMES QUE ES PRETENEN RESOLDRE AMB LA INICIATIVA  
Manca de dotacions públiques en l'àrea urbana del Barranquet, manca de sòl industrial vacant al polígon Mas de Tous i sentència 37/2010 emesa en el procediment ordinari 000213/2008 i del conveni urbanístic signat entre l'Ajuntament de la Pobla de Vallbona i la mercantil Levantina de Sílices y Arcillas, SL. Adequació de les alineacions de l'illa 232 del Pla general a l'ordenació detallada en el Pla de reforma interior del Barranquet.  
  
03\_NECESSITAT I OPORTUNITAT DE LA SEUA APROVACIÓ  
Existència d'una sentència judicial i d'un conveni urbanístic. S'aprofitarà per dotar a una àrea urbana residencial consolidada d'una dotació pública que, d'altra manera, seria difícil d'aconseguir. Aquesta solució permetrà a l'Ajuntament resoldre una circumstància que, d'altra manera, podria suposar una forta despesa econòmica per a l'administració local.  
04\_OBJECTIUS DE LA MODIFICACIÓ DEL PLA  
Dotar d'una zona verda a l'àrea urbana disseminada del Barranquet per tal de donar servei a la població resident i augmentar l'oferta de sòl industrial del polígon Mas de Tous. Per això, es reubicarà 400 m² de zona verda situats al carrer Manchester en la parcel·la situada al número 2 del carrer Niño Jesús de Praga. Amb aquesta solució, es donarà compliment a més, a la sentència 37/2010 adés referida i al conveni urbanístic signat entre l'Ajuntament de la Pobla de Vallbona i la mercantil Levantina de Sílices y Arcillas, SL.  
S'augmentarà l'oferta de sòl industrial al polígon Mas de Tous.  
Es pretén, a més, ajustar les alineacions de l'illa 232 que limiten amb el carrer Barranquet per tal d'ajustar-se a allò aprovat en el Pla de reforma interior d'aquesta àrea urbana identificant, a més, la superfície ocupada pel centre de transformació.  
05\_SOLUCIONS ALTERNATIVES  
L'alternativa a la solució plantejada passaria per assumir una despesa econòmica derivada de la reubicació d'un centre de transformació, amb la dificultat tècnica que aquesta solució comporta. Aquesta solució no permetria dotar a l'àrea urbana del Barranquet d'una zona verda, degut a la falta de sòl vacant i al cost addicional que suposaria l'adquisició de sòl destinat a albergar aquesta dotació pública.  
AFECCIÓ A L'ORDENACIÓ Estructural Detallada  
 c g  
  
  
I.4. La Junta de Govern Local, en sessió celebrada el dia 24 de novembre de 2020, va acordar:  
«Primer. Admetre a tràmit el document inicial estratègic i esborrany de la modificació puntual núm. 5 del Pla general que té per objecte:  
  
- La modificació del Pla general en l'àmbit de la Zona Urbana «el Barranquet», SUE r.9 i en l'àmbit del sòl industrial Sector II-1, per a portar a efecte les següents modificacions:  
a) Canvi d'ús de la parcel·la amb referència cadastral 4200762CG2421F0590AI, que passaria del seu actual ús residencial a un ús dotacional públic zona verda.  
b) Canvi d'ús d'una porció de la zona verda situada al carrer Manchester, del Sector II-1, que passaria del seu actual ús dotacional públic zona verda, a un ús industrial de caràcter lucratiu.  
Segon. De conformitat amb el que es disposa en l'article 51 LOTUP, sotmetre els indicats documents a consultes de les administracions públiques afectades i persones interessades, per un termini mínim de trenta dies hàbils des de la recepció de la sol·licitud d'informe, en tractar-se d'una modificació de pla que afecta exclusivament l'ordenació detallada.»  
I.5. El DIE i l'esborrany de la modificació puntual núm. 5 del PGOU es van publicar, en el portal web municipal, el dia 4 de desembre de 2020, on aquests documents podien ser objecte de consulta i descàrrega.  
Així mateix, es van efectuar les següents consultes de conformitat amb el que es disposa en l'article 51 LOTUP, havent-se emés els informes que s'indiquen:  
  
MODIFICACIÓ PUNTUAL Núm. 5 PGOU  
TRÀMIT DE CONSULTES  
Consulta Informe Administració/Servei/Entitat Consultada  
02.12.2020 € IBERDROLA DISTRIBUCIÓ: sol·licitud d'informe sobre suficiència de servei elèctric. No s'ha emés informe.  
02.12.2020 € HIDRAQUA: sol·licitud d'informe sobre suficiència de servei d'aigua potable. No ha emés informe.  
02.12.2020 € COOP. VALENCIANA EL PLANTÍO LA CAÑADA: sol·licitud d'informe sobre suficiència de servei d'aigua potable. No ha emés informe.  
04.12.2020 11.12.2020 INFORME ENGINYER MUNICIPAL INDUSTRIAL SOBRE CONDICIONS D'ELECTRIFICACIÓ:   
s'ha emés informe favorable.  
04.12.2020 11.12.2020 INFORME ENGINYER MUNICIPAL DE CAMINS SOBRE CONDICIONS D'URBANITZACIÓ I SERVEIS URBANS: s'ha emés informe favorable.  
04.12.2020 27.01.2021 INFORME DEL VICESECRETARI: s'ha emés informe en el sentit que es tracta d'una modificació que afecta determinacions pròpies de l'ordenació detallada.  
04.12.2020 03.02.2021 INFORME DEL CAP POLICIA LOCAL sobre afecció a les condicions de circulació: s'ha emés informe favorable.  
  
  
II. Fonaments de dret  
II.1. La Llei 5/2014, de 25 de juliol, d'ordenació del territori urbanisme i paisatge ?LOTUP?, sotmet a avaluació ambiental estratègica a tots els plans, tal com disposa l'article 6 de la Llei 21/2013, de 9 de desembre, d'avaluació ambiental.  
Segons disposa l'article 5 de la Llei 21/2013, l'avaluació ambiental és procés a través del qual s'analitzen els efectes significatius que tenen o poden tindre els plans, programes i projectes, abans de la seua adopció, aprovació o autorització sobre el medi ambient, incloent en aquesta anàlisi els efectes d'aquells sobre els següents factors: la població, la salut humana, la flora, la fauna, la biodiversitat, la geodiversitat, la terra, el sòl, el subsol, l'aire, l'aigua, el clima, el canvi climàtic, el paisatge, els béns materials, inclòs el patrimoni cultural, i la interacció entre tots els factors esmentats.  
  
L'avaluació ambiental inclou tant l'avaluació ambiental estratègica, que procedeix respecte dels plans o programes, com l'avaluació d'impacte ambiental, que procedeix respecte dels projectes. En tots dos casos l'avaluació ambiental podrà ser ordinària o simplificada i tindrà caràcter instrumental respecte del procediment administratiu d'aprovació o d'adopció de plans i programes, així com respecte del d'autorització de projectes o, en el seu cas, respecte de l'activitat administrativa de control dels projectes sotmesos a declaració responsable o comunicació prèvia.  
Existeixen dos tipus de procediments d'avaluació ambiental estratègica:  
- Avaluació ambiental estratègica ordinària, que conclou mitjançant la declaració ambiental estratègica.  
- Avaluació ambiental estratègica simplificada, que conclou, mitjançant l'informe ambiental estratègic. No obstant això, l'informe ambiental estratègic pot determinar que el pla o programa haja de sotmetre's a una avaluació ambiental estratègica ordinària per tindre efectes significatius sobre el medi ambient.  
En el present expedient de modificació puntual núm. 5 del PGOU, a causa del seu limitat abast i la seua escassa incidència sobre el medi ambient, s'ha seguit el procediment d'avaluació ambiental estratègica simplificada.  
II.2. El document redactat conté la documentació exigida en l'apartat 1, de l'article 50 LOTUP:  
a) Els objectius de la planificació i descripció de la problemàtica sobre la qual actua.  
b) L'abast, àmbit i possible contingut de les alternatives del pla que es proposa.  
c) El desenvolupament previsible del pla o programa.  
d) Un diagnòstic de la situació del medi ambient i del territori abans de l'aplicació del pla en l'àmbit afectat.  
  
e) Els seus efectes previsibles sobre el medi ambient i sobre els elements estratègics del territori, prenent en consideració el canvi climàtic.  
  
f) La seua incardinació en l'Estratègia Territorial de la Comunitat Valenciana i la seua incidència en altres instruments de la planificació territorial o sectorial.  
A més, en tractar-se d'una modificació del Pla sotmesa al procediment simplificat d'avaluació ambiental, incorpora, així mateix, la següent documentació:  
a) La motivació de l'aplicació del procediment simplificat d'avaluació ambiental i territorial estratègica.  
b) Un resum dels motius de la selecció de les alternatives contemplades.  
c) Les mesures previstes per a previndre, reduir i, en la mesura que siga possible, compensar, qualsevol efecte negatiu important en el medi ambient i en el territori, que es derive de l'aplicació del pla o programa, així com per a mitigar la seua incidència sobre el canvi climàtic i la seua adaptació a aquest.  
d) Una descripció de les mesures previstes per al seguiment ambiental del pla.  
II.3. L'avaluació ambiental s'ha tramitat amb subjecció al procediment previst en els articles 50 i 51 LOTUP, havent-se sotmés el document que conté l'esborrany del pla o programa i el document inicial estratègic al tràmit de consultes per un termini mínim de trenta dies hàbils.  
Transcorregut el termini establit sense que s'haja rebut el pronunciament, el procediment continuarà en els termes establits en la legislació de l'Estat sobre avaluació ambiental, sent públiques, en tot cas, les decisions que finalment adopte.  
Una vegada rebuts els pronunciaments de les administracions públiques afectades, l'òrgan ambiental i territorial elaborarà i remetrà a l'òrgan promotor i a l'òrgan substantiu, segons siga procedent, un dels documents següents:  
a) Un document sobre l'abast de l'estudi ambiental i territorial estratègic, juntament amb les contestacions rebudes a les consultes realitzades, en el qual es que determinarà l'amplitud, nivell de detall i grau d'especificació que ha de tindre el citat estudi i instarà la continuació de la tramitació pel procediment ordinari.  
b) Una resolució d'informe ambiental i territorial estratègic, per considerar, d'acord amb els criteris de l'annex VIII d'aquesta llei, que el pla o programa no té efectes significatius sobre el medi ambient i el territori, resolent-se l'avaluació ambiental i territorial estratègica pel procediment simplificat i indicant la procedència de la tramitació del pla o programa conforme al capítol següent o a la seua normativa sectorial.  
  
c) Una resolució que considere que, encara que poden derivar-se de l'execució del pla o programa efectes significatius sobre el medi ambient i el territori, la seua tramitació ha de realitzar-se simultàniament amb la del projecte i l'avaluació ambiental es durà a terme conforme a la legislació d'avaluació d'impacte ambiental de projectes, emetent un document d'abast que abastarà la valoració ambiental dels aspectes propis del pla i els específics del projecte.  
En l'informe tècnic emés per l'arquitecte municipal, de data 29 de març de 2021, es posa de manifest que el Pla general vigent va ser avaluat ambientalment mitjançant resolució de la Direcció General de Gestió del Medi natural, de data 1 de juliol de 2004, sobre declaració d'impacte ambiental en el sentit d'estimar favorable als efectes ambientals el Pla General.  
Que no existeix cap risc ni afecció en l'àmbit objecte de la modificació i que en virtut dels criteris establits en l'annex VIII de la LOTUP, realitzat l'anàlisi tècnica de la documentació presentada i consultada la cartografia temàtica de la Conselleria, s'observa que la modificació proposada no presenta afeccions sobre el medi ambient ni suposa un canvi del model territorial, per la qual cosa és suficient el procediment simplificat d'avaluació ambiental.  
II.4. De conformitat amb el contingut dels articles 6, 34 i 63 de la LOTUP, el paisatge ha d'integrar-se en la planificació territorial i urbanística, mitjançant incorporació en els seus plans i projectes de condicionants, criteris o instruments de paisatge en funció de l'abast de les seues determinacions i del paisatge afectat.  
En el referit informe de l'arquitecte municipal s'indica que la modificació pretesa no té incidència en el paisatge. No obstant això, la urbanització de la zona verda i l'edificació de la nova parcel·la industrial generada hauran de complir amb els criteris establits en els articles 6 i 8 de la LOTUP.  
Tampoc afecta elements integrants del patrimoni natural ni del patrimoni cultural, com es constata amb l'examen del contingut de l'esborrany del pla, ja que cap element d'aquesta classe resulta afectat.  
  
II.5. Per tot això, l'arquitecte municipal conclou que, segons estableix l'article 51 de la LOTUP i d'acord amb els criteris de l'annex VIII d'aquest text legal, la modificació núm. 5 del Pla general no influeix en altres plans o programes; no té incidència en el model territorial vigent en el municipi ni produeix increment significatiu en el consum de recursos; no suposa afecció sobre elements del patrimoni natural, per la qual cosa es pot concloure que el procediment d'avaluació ambiental simplificada és suficient per a determinar que la proposta no presenta efectes significatius sobre el medi ambient.  
II.6. Una vegada que, després d'aquesta fase d'avaluació ambiental, concloga el tràmit d'informació de la present modificació puntual, que té per objecte una diferent zonificació o ús urbanístic d'una xicoteta part d'una zona verda, prèviament a la seua aprovació definitiva haurà d'obtindre's dictamen favorable del Consell Jurìdic Consultiu de la Comunitat Valenciana en virtut del que es disposa en l'article 57.1.d de la LOTUP.  
II.7. Finalment, mitjançant Resolució de l'Alcaldia núm. 125/2021, de data 15 de gener de 2021, s'han delegat en la Junta de Govern Local les competències que, com a òrgan ambiental municipal, corresponen a Alcaldia, a fi d'efectuar l'anàlisi tècnica dels expedients d'avaluació ambiental.  
La Junta de Govern Local, acorda:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 5 del Pla general de la Pobla de Vallbona, l'objecte del qual serà el descrit en la documentació remesa, d'acord amb els criteris de l'annex VIII de la LOTUP, sempre que es complisquen els condicionants descrits a continuació, prèviament a la seua aprovació definitiva, per no tindre efectes significatius sobre el medi ambient, corresponent continuar la tramitació de la modificació de Pla conforme a la seua normativa sectorial.  
Prèviament a l'aprovació definitiva de la modificació puntual haurà d'obtindre's dictamen favorable del Consell Jurídic Consultiu de la Comunitat Valenciana en virtut del que es disposa en l'article 57.1.d de la LOTUP.  
  
Segon  
Segons estableix l'article 51.7 LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació del Pla en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
La Pobla de Vallbona, 14 d'abril de 2021.- L'alcalde president: Josep Vicent Garcia i Tamarit.